Source: http://www.bihon.ro/victorie-de-marca-la-istanbul/2346769
Timestamp: 2019-12-08 06:07:52+00:00

Document:
Victorie de marcă la Istanbul! - BIHON
Victorie de marcă la Istanbul!
30. octombrie 2019 18:41
© FOTO. CSM Oradea/Roby Boroș
CSM CSU Oradea a câștigat cu scorul de 71-66 meciul cu Bahceșehir Koleji.
Campioana României a obținut un succes extrem de important în etapa secundă din Grupa D a FIBA Europe Cup, reușind să se impună pe terenul unei echipe din puternicul campionat al Turciei.
La fel ca în precedentele partide din acest sezon, orădenii au avut un start ratat de meci, permițând gazdelor să câștige primul sfert, scor 23-17. Echipa noastră a echilibrat disputa în secvența secundă a partidei, dar Bahceșehir și-a menținut avantajul de pe tabelă, scorul la pauza mare fiind 42-36. „Leii roșii” și-au continuat cursa pentru recuperarea deficitului, s-au apărat mult mai bine, dar tot turcii s-au aflat la conducere înaintea ultimului sfert, scor 55-50.
Au excelat în apărare
Echipa noastră a reușit „remontada” în sfertul patru, când N. Markovic și-a adus echipa în avantaj, cu un coș de la distanță, scor 55-56 (min 33). CSM CSU Oradea a început să controleze jocul, pe fondul unei prestații defensive remarcabile. Formația antrenorului Cristian Achim a gestionat foarte bine ultimele minute, beneficiind de reușitele decisive ale lui Markovic și Zekovic. CSM CSU s-a impus într-un final destul de liniștit, cu scorul de 71-66. Formația orădeană a luat, prin această victorie, o opțiune serioasă la calificarea în faza următoare a grupelor FIBA Europe Cup, chiar dacă mai sunt încă patru etape de disputat.
Beșiktaș Akatlar Arena din Istanbul. Spectatori: circa 300
Bahceșehir Koleji – CSM CSU Oradea 66-71 (23-17, 19-19, 13-14, 11-21)
Bahceșehir Koleji: Erol 3 (1×3), Trae Golden 24, Hardy, J. Johnson 16, Mangok Mathiang 11, Altintig 2, Ozdemir, Ozkan, Clark 8, Senli 2. Nu a jucat Gulsen. Antrenor: Stefanos Dedas. Asistent: Athanasios Giaples
CSM CSU Oradea: Broussard 5, N. Markovic 14 (2×3), Richard 6 (2×3), Watson 12 (1×3), Zekovic 16 (4×3), Baciu 2, Barnette 11 (1×3), T. Fometescu, Valeika 5. Nu au jucat: Petrescu, Meluț, Vl.
Taguri: csm oradea, FIBA Europe Cup

References: CSM 

CSM 
 CSM 
 CSM 
 CSM 

CSM 
 csm